<classify> Walisafirishwa juzi jioni na gari la wagonjwa la Hospitali ya Rufaa ya Mkoa wa Morogoro kutokana na kupata maumivu ya ndani sehemu ya mgongo na mwingine shingoni, hivyo kuhitajika kufanyiwa uchunguzi wa kina na madaktari bingwa wa Hospitali ya Taifa ya Muhimbili MNH.Mganga Mfawidhi wa Hospitali ya Rufaa ya Mkoa wa Morogoro, Dk Rita Lyamuya alisema jana kuwa mashabiki hao wamehamishiwa MNH ili wakafanyiwe vipimo maalumu na kupata tiba kulingana na kiwango cha madhara waliyopata.Aliwataja majeruhi hao ni Rebecca Elias na Mwajuma Haji ambao wanahitaji kufanyiwa uchunguzi wa kina mgongoni na shingoni walikoumia kwa kutumia kifaa maalumu ambacho kinapatikana Hospitali ya Taifa ya Muhimbili.Mbali na hao, majeruhi pekee Festo Makole 20 mkazi wa Doma wilaya ya Mvomero ambaye alipewa msaada katika basi lililopata ajali la Simba Ukawa, anaendelea kutibiwa hospitalini hapo kutokana na kupata majeraha kichwani.Ajali hiyo iliyopoteza watu saba na kujeruhi wengine 24, ilitokea Aprili 3, mwaka huu saa 11 40 jioni eneo la Makunganya katika Manispaa ya Morogoro katika barabara kuu ya Morogoro- Dodoma.Ilihusisha basi aina ya Coaster lenye namba za usajili T304 CWL, likiendeshwa na Patrick Paulo, likiwa na mashabiki wa Simba Ukawa wapatao 29 wakitokea Dar es Salaam kwenda Shinyanga kuishangilia Simba ikicheza na Kagera Sugar.  <topic>: MICHEZO 